Verhoogde beurtkragfases dié week verwagDie Arnot-kragstasie. (Foto: Facebook) Eskom het Maandag aangekondig dat verhoogde beurtkragvlakke vandeesweek ingestel sal word weens vertragings in die herstel van nege opwekkingseenhede. Fase 3-beurtkrag sal nog tot Dinsdag om 05:00 geld, waarna fase 4-beurtkrag tot 16:00 van toepassing sal wees. Fase 6-beurtkrag sal dan van Dinsdag om 16:00 tot Woensdag om 05:00 ingestel word. Fase 4-beurtkrag sal Woensdag tussen 05:00 en 16:00 geld en daarna weer tot fase 6 verhoog word. Dit sal dan tot Donderdag om 05:00 geld, waarna fase 3 tot Donderdag om 16:00 ingestel sal word. Volgens Eskom se skedule sal fase 5-beurtkrag Donderdag om 16:00 ingestel word. Talle onklaarrakings Altesaam 17 920 MW se opwekkingskapasiteit is onbeskikbaar weens onklaarrakings, terwyl nog 3 412 MW aan beplande instandhouding afgestaan word. Eskom ondervind vertragings met die herstel van eenhede by sy Arnot-, Camden-, Duvha-, Kriel-, Kendal-, Lethabo-, Mathimba-, Matla- en Tutuka-kragstasie wat tot verdere kapasiteitsprobleme bydra.